Dragoljub Jovanović Ljube
<s>Dragoljub Jovanović - Ljube (1924-2018), bio je osnivač i prvi direktor Spomen-parka Kragujevački oktobar, društveni radnik koji se bavio izgradnjom kulture sećanja na Kragujevački masakr, a u javnosti je ostao poznat kao poslednji Kragujevčanin koji je preživeo streljanje.</s>

<s>Biografija</s>

<s>Lični život 
Dragoljub Jovanović rođen je u Mečkovcu (današnje Ilićevo) 6. februara 1924. godine, u seljačkoj porodici.</s><s>Preživeo je streljanje 1941. godine, kada je pogođen sa 12 metaka.</s><s>Nakon rata jedno vreme je bio učitelj, da bi se kasnije uključio u izgradnju Spomen parka Kragujevački oktobar i zatim postao njegov dugogodišnji direktor.</s><s>Njegovo  iskustvo je tokom 2010ih , dobilo veliku medijsku pažnju, kada Dragoljub ostaje jedan od poslednjih preživelih svedoka Kragujevačkog masakra.</s><s>Bio je aktivan član SUBNOR-a Srbije.</s><s>Živeo je zajedno sa suprugom Radmilom Jovanović.</s>

<s>Streljanje 
Nemci su ga pokupili u nedelju 19. oktobra 1941. dok je ocu pomagao u seoskim poslovima.</s><s>Zajedno sa oko 200 seljaka odveden je ispred seoske škole, gde su Nemci odvojili starije od 60 i mlađe od 16 godina, a ostale, uključujući Dragoljuba su streljali.</s><s>Dragoljub je pogođen 12 puta u noge, nakon čega ga je među leševima pronašla njegova majka.</s><s>U trenutku streljanja je imao svega 17 godina.</s><s>Međutim, uspeo je uspeo da se oporavi uz angažovanje porodice i lokalnog lekara.</s>

<s>Dragoljub je svoje iskusvo izneo u dokumentarnom filmu Krvavo brojanje, koji daje svedočanstva živih svedoka streljanja u Kragujevcu i okolini tokom 19. 20. i 21. oktobra.</s>

<s>Direktor Spomen parka Kragujevački oktobar 
Bio je prvi direktor Spomen parka Kragujevački oktobar, i jedan od inicijatora njegovog osnivanja.</s><s>Funkciju direktora je obavljao od 1971. do 1983.</s><s>Tokom njegovog mandata izgrađen je Spomen-muzej „21. oktobar“, postavljen Spomenik „Sto za jednog“ i Spomen-obeležje naroda Hrvatske, kao i tri skulpture – „Srne“, „Suđaje“ i, „Čovek bez iluzija“.</s>

<s>Odlikovanja 
Dragoljub Jovanović je 2011. odlikovan Zlatnom medaljom za zasluge, zbog zasluga u očuvanju vrednosti i antifašističke borbe naroda Srbije.</s>

<s>Vidi još</s>

<s>Spomen-park Kragujevački oktobar
 Masakr u Kragujevcu</s>

<s>Izvori</s>

